José Inácio de Abreu e Lima

José Inácio de Abreu e Lima estis brazila militisto, politikisto, ĵurnalisto kaj verkisto. Kvankam li estis naskita en Brazilo, li partoprenis elstare la hispan-amerikajn sendependecajn militojn. Pro tio, li estas konata kun pli granda fameco kiel Generalo Abreu y Lima por esti unu el la generaloj de Simón Bolívar, unu el la ĉefaj gvidantoj de la liberigo de Hispanameriko.

eta|maldekstre|300px|La patro de José Inácio de Abreu e Lima, ankaŭ konata kiel "Padre Roma" partoprenis en la Pernambuka Ribelo de 1817-a.

Biografio
Abreu e Lima estis naskita en Recife, tiam la ĉefurbo de la kapitanlando de Pernambuko, en Kolonia Brazilo, la 6an de aprilo 1794. Lia familio estis unu el la plej riĉaj en Brazilo en tiu tempo, kiu posedis plantejojn kaj sklavojn. La familio Abreu e Lima ankaŭ havis solidan filozofian, sciencan kaj lingvan edukadon.

Li diplomiĝis kiel kapitano de artilerio en 1816 ĉe la Reĝa Militista Akademio en Rio-de-Ĵanejro.

La patro de José Inácio, José Inácio Ribeiro de Abreu e Lima, konata kiel Padre Roma, estis unu el la gvidantoj de la tielnomita Pernambuka Ribelo de 1817. Post kiam la ribelo estis subpremita, la patro de Inácio estis kondamnita al morto fare de ekzekuttrupo pro tio ke li estis sendita de la ribelo al Salvador por inciti la provincon aliĝi al la batalo. En tiu tempo, la Preskriboj de la Regno de Portugalio, t.e., la viglantaj kodoj de leĝoj, ne limigis ĝiajn punojn de majestofendo al tiuj kondamnitaj de tiaj krimoj, sed ankaŭ trudis ilin al la dua generacio, tiel, kiel juna kapitano en la komenco de sia kariero, la ekzekuto de la patro de Inácio sub tiuj kondiĉoj metis finon al lia armea kariero en Brazilo. Inácio kaj lia frato estis senditaj al malliberejo.

Li eskapis el malliberejo en la provinco Bahio kun sia frato Luis Inácio, en 1818, kaj iris al Usono, de kie la revolucia ekzemplo projekciiĝis, same kiel al Francio, kaj la klerismo kaj radikalaj liberalaj ideoj. Tie li renkontiĝis kun la frato de Bolívar kaj foriris al Venezuelo, pasante tra Porto-Riko. Sur venezuela grundo, li skribis al Bolívar kaj libervole membriĝis en sia armeo kiel kapitano, servante en ĝi dum 13 jaroj ĝis 1831, iom post la morto de Bolívar, en decembro 1830. En sia unua letero al Bolívar, Abreu e Lima engaĝiĝis, laŭ sia propra manskribo, "por oferi sin por la sendependeco kaj libereco de Venezuelo, kaj por la tuta Sudameriko".

Kun la morto de Bolívar, la lastatempe formita registaro kiu sukcedis lin, sub la regado de Francisco de Paula Santander, ne rekonis la armean patenton de Inácio.

Kun la morto de Bolívar, kaj la nerekono de lia patento fare de la registaro de la generalo Santander, kiu sukcedis Bolívar, li forlasis Kolombion. Li estis en Usono kaj Eŭropo kie li estis kun D. Pedro la 1-a. Li revenis al Brazilo, loĝigante en Rio-de-Ĵanejro. Li komencis batali por la reveno de D. Pedro aŭ lia fratino, kiel reganto, pere de la gazeto "O Raio de Jupiter". La registaro rekonis ke li havis plenajn rajtojn kiel brazilano kaj la titolon de generalo kaj medalojn ricevitajn dum la Sendependeco de Venezuelo, Kolombio kaj Peruo.Artikolo tradukita el la Angla Vikipedio samnoma.

 Referencoj 

Kategorio:Naskiĝintoj en 1794
Kategorio:Mortintoj en 1869
Kategorio:Naskiĝintoj en la 18-a jarcento
Kategorio:Mortintoj en la 19-a jarcento

Kategorio:Naskiĝintoj la 6-an de aprilo
Kategorio:Mortintoj la 8-an de marto
Kategorio:Brazilaj militistoj
Kategorio:Brazilaj ĵurnalistoj
Kategorio:Brazilaj politikistoj
Kategorio:Brazilaj verkistoj